wickkiey/tamil-wikipedia-chunked huggingface dataset:
# அரவான்

**அரவான்** இந்து காப்பியமான மகாபாரதத்தில் தோன்றும் ஒரு முக்கியமானவர் . இவர் இரவன், இராவத் மற்றும் இராவந்த் என்றும் அறியப்படுகிறார். அரவான் பாண்டவ இளவரசன் அருச்சுனன் மற்றும் நாக இளவரசி உலுப்பி ஆகியோரின் மகன். அரவான் கூத்தாண்டவர் திருவிழா மரபின் முக்கியக் கடவுளாக உள்ளார். ”கூத்தாண்டவர்” என்பது இந்த வழிபாட்டு மரபில் அரவானுக்கு வழங்கப்படும் பொதுவான பெயர். திரௌபதி வழிபாட்டு மரபிலும் இவர் முக்கியப் பங்கு வகிக்கிறார். இந்த இரண்டு வழிபாட்டு மரபுகளும் தென்னிந்தியாவில் அரவானைக் கிராம தெய்வமாக வழிபடும் பகுதிகளிலிருந்து தோன்றியவை. அரவான், *அலி* என்று அழைக்கப்படும் திருநங்கைகள் (இவர்கள் தென்னிந்தியாவில் *அரவாணி* என்றும், தெற்கு ஆசியா முழுவதும் *ஹிஜிரா* என்றும் அறியப்படுகின்றனர்) சமூகத்தின் காவல் தெய்வமுமாவார்.  
மகாபாரதக் காப்பியத்தின் முக்கியக் கருப்பொருளான, 18 நாட்கள் நடைபெற்ற குருட்சேத்திரப் போரில் அரவான் வீரமரணம் அடைவதாக மகாபாரதம் சித்தரிக்கிறது. போரில் பாண்டவர்கள் வெற்றி பெறுவதற்குக் காளி அருள் வழங்க வேண்டும் என்பதற்காக அரவான் தன்னையே பலி கொடுத்ததைச் சிறப்பிக்கும் மரபும் தென்னிந்திய சமூகத்தில் உள்ளது. தன்னையே பலி கொடுத்ததற்காகக் கிருஷ்ணர் அரவானுக்கு வழங்கிய மூன்று வரங்களில் ஒன்றே கூத்தாண்டவர் வழிபாட்டு மரபின் மையமாக உள்ளது. அரவான், தான் இறப்பதற்கு முன்பு திருமணம் செய்து கொள்ள வேண்டும் என்று வேண்டிக்கொண்டார். மோகினி என்ற பெண் வடிவமாக மாறி கிருஷ்ணர் அரவானின் வேண்டுதலை நிறைவேற்றினார். இந்த நிகழ்வு, தமிழ்நாட்டில் உள்ள கூவாகம் என்ற இடத்தில் 18 நாள் திருவிழாவில் நினைவுகூரப்படுகிறது. இதில் முதலில் அரவானை திருநங்கைகளுக்கும் அந்த ஊரைச் சேர்ந்த அவருக்கு நேர்ந்துவிடப்பட்ட ஆண்களுக்கும் திருமணம் செய்து வைக்கின்றனர். அடுத்து அரவான் பலியிடல் நிகழ்த்தப்பட்டபின்னர் அவர்கள் விதவைக் கோலம் கொள்கின்றனர்.  
தனது வெட்டுண்ட தலையில் உள்ள கண்களின் மூலம் மகாபாரதப் போர் முழுவதையும் பார்ப்பதற்குக் கிருஷ்ணர் அரவானுக்கு வழங்கிய மற்றொரு வரத்தைத் திரௌபதி வழிபாட்டு மரபு மையமாகக் கொண்டுள்ளது. மற்றொரு 18 நாள் திருவிழாவில், மகாபாரதப் போரைச் சித்தரிக்கும் சடங்குகளைப் பார்க்கும் வண்ணம் அரவானின் தலை கம்பத்தின் மேல் உயர்த்தி வைக்கப்படும். அலங்காரம் செய்த அரவானின் தலையே திரௌபதி கோவில்களிலுள்ள பொதுவான கடவுள் உருவமாகும். பெரும்பாலும் இந்தத் தலைகள் எளிதில் தூக்கிச் செல்லக்கூடிய வகையில் மரத்தால் செய்யப்பட்டவையாக இருக்கும். சிலநேரங்களில் கோவில் வளாகத்தில் இந்தத் தலைக்கு என்று சிறு கோவில் அமைக்கப்பட்டிருக்கும் அல்லது தீய சக்திகளிலிருந்து பாதுகாக்கும் காவலாகக் கோவில் கூரைகளின் மூலையில் அமைக்கப்பட்டிருக்கும். தன் வெட்டுண்ட தலையின் உருவமாகவே அரவான் வணங்கப்படுகிறார். அவர் தீராத நோய்களைக் குணப்படுத்துவதாகவும் குழந்தையில்லாத பெண்களுக்குக் குழந்தைப்பேறு அளிப்பதாகவும் நம்பப்படுகிறது.  
அரவான் இந்தோனேசியாவிலும் அறியப்படுகிறார் (இங்கு அவரது பெயர் **Irawan** என்று எழுத்துக்கூட்டப்படுகிறது). சாவகப் பகுதியின் முக்கிய தீவுகளில் உள்ள அரவானுக்கென்று தனிப்பட்ட மரபுகள் கடைப்பிடிக்கப்படுகின்றன. எடுத்துக்காட்டாக இவற்றில் நாகருடன் அரவானுக்கு தொடர்பு இல்லை. மேலும் சில சாவக மரபுகளில் அரவானும் கிருஷ்ணரின் மகளாகிய திதிசரியும் திருமணம் செய்துகொள்வதாகவும், தவறாக அடையாளம் காணப்படுவதால் அரவானுக்கு மரணம் நேர்வதாகவும் கருதப்படுகிறது. இந்தக் கதைகள் சாவகத்தின் பாரம்பரிய நாடகக்கலைகளான வயாங் (குறிப்பாக *வையாங்க் குளிட்* என்ற நிழல்-பொம்மலாட்ட) முறையில் சொல்லப்படுகின்றன.
# அரவான்

## பெயர் வரலாறு மற்றும் பிற பெயர்கள்

மோனியர் வில்லியம்சின் சமற்கிருதம்-ஆங்கிலம் அகராதி (1899), இரவன் என்ற பெயர் இராவத் (इरावत्, ) என்ற வேர்ச்சொல்லிருந்து உருவானது என்று குறிப்பிடுகிறது. இராவத் என்ற சொல், இடா (इडा) என்ற வார்த்தையுடன் நெருங்கிய தொடர்புள்ள இரா (इरा) என்ற வார்த்தையிலிருந்து உருவானதாகும். இரா என்ற வார்த்தைக்கு "உணவைக் கொண்டிருத்தல்", "அதிகப்படியான பொருள்களைக் கொண்டிருத்தல்", அல்லது "வசதியாக இருத்தல்" (மகாபாரதம், ரிக் மற்றும் அதர்வ வேத சாத்திரங்களில் பயன்பாடு) என்று பொருள் கொள்ளப்படுகிறது. ஜார்ஜ் வாஷிங்டன் பல்கலைக்கழகத்தின் சமயத் துறை பேராசிரியர் ஆல்ஃப் ஹில்டிபைட்டெல் (*Alf Hiltebeitel*) இரவன் அல்லது இரவந்த் என்ற சமசுகிருதப் பெயர் இடாவந்த் (இடா வைக் கொண்டிருக்கும் ஒருவன்) என்பதிலிருந்து உருவானதாகக் கூறுகிறார். இடா என்ற வார்த்தை, சமய ரீதியாக ஒரு தியாகத்தின் அனைத்து ஆக்கத்தன்மை நிறைந்த நன்மைகளும் (உண்பவர்களுக்குக்) கிடைக்கச் செய்யும் ஓர் உண்ணக்கூடிய பொருளைக் குறிக்கிறது என பிரெஞ்சு இந்தியவியலாளர் மடிலைன் பியார்டூ (*Madeleine Biardeau*) விளக்குகிறார்.  
இரவன் எனும் பெயர் அரவன் என்று பொதுவாக அறியப்படுகிறது. தென்னிந்தியாவில் *அரவான்* என்று வழங்கப்படுகிறது. தென்னிந்தியாவில் அரவான் இரண்டு வழிபாட்டு மரபுகளில் வணங்கப்படுகிறார், அவை: கூத்தாண்டவர் வழிபாட்டு மரபும் (அரவானுக்கு மட்டுமானது) திரௌபதி (அரவானின் மாற்றாந்தாய்-அருச்சுனனின் மனைவி) வழிபாட்டு மரபும். கூத்தாண்டவர் மரபில் அரவான் கூத்தாண்டவர் அல்லது கூத்தாண்டர் என்று அறியப்படுகிறார். கூத்தசுரன் என்ற அரக்கனைக் கூத்தாண்டவர் கொலை செய்வதாகக் கூறும் புராணக் கதையின் அடிப்படையில் இந்தப் பெயர் ஏற்பட்டது. கூவாகத்தில் இருக்கும் அரவான் சிலையின் மகுடத்திலும் பாம்பு உருவம் இடம்பெற்றுள்ளது.  
அரவான் தலை சிலைகள் ஊர்வலத்தில் எடுத்துச் செல்லப்படுவதற்கு ஏற்றவாறு எளிதாகவும், வண்ணம் தீட்டப்பட்டோ அல்லது தீட்டப்படாமலோ இருக்கும். இச்சிலைகள் அரவான் கோவில்களில் ஒன்றாக வைக்கப்பட்டிருக்கும். கூவாகம், கொத்தடை, கொத்தட்டை மற்றும் பிள்ளையார்க்குப்பம் போன்ற இடங்களிலுள்ள அரவான் உருவங்கள் சிவப்பு வண்ணம் தீட்டப்பட்ட முகத்துடன் பலவண்ண ஆபணரங்களைக் கொண்டு சித்தரிக்கப்பட்டுள்ளன. கொத்தட்டை, மடுகரை மற்றும் பிள்ளையார்குப்பம் போன்ற இடங்களில் வண்ணம் தீட்டப்படாத கருப்பு நிற கல் சிற்பங்களைக் காணலாம்.  
அரவானது தியாகத்தைச் சித்தரிக்கும் ஓவியங்களும் உள்ளன. இக்காட்சிகளில் பெரும்பாலும், அரவானின் தலை வெட்டப்படும் நேரத்தில் அவர் காளி தெய்வத்தினை வணங்கி நிற்பதைப் போன்று இருக்கும். தன் தலையைத் தானே வெட்டிக் கொண்ட அரவான், ஒரு கையில் வாளுடன் மற்றொரு கையில் வெட்டுண்ட தலையை ஏந்தி காளிக்கு அளிப்பது போன்ற ஓவியங்களும் உள்ளன. (இத்தகைய ஓவியமொன்று சென்னை, சௌக்கார்பேட்டையில் உள்ளது).
# அரவான்

## தமிழ் மரபுகள்

### அரவானிலிருந்து கூத்தாண்டவர்

கூவாகம் பகுதியில் கூறப்படும் ஒரு மரபுக் கதையில், அரவான் எப்படி கூத்தாண்டர் என அழைக்கப்படலானார் என விவரிக்கப்படுகிறது. போருக்குப் பிறகு, கௌரவர்களை அழித்தது குறித்து பாண்டவர்கள் பெருமை பேசிக் கொண்டிருக்கும் போது கிருஷ்ணர் இந்த போர் முழுவதையும் நேரில் பார்த்தவரான அரவானிடம் "இந்த போரில் பாண்டவர்கள் வெற்றியடைய உண்மையான காரணம் யார்"? என்று கேட்கிறார். எதிர்களின் தலையைக் கொய்யும் கிருஷ்ணரின் சக்கரம் மற்றும் அவர்களின் குருதியைச் சேகரிக்கும் சங்கு ஆகிய இந்த இரண்டையும் தான் கண்டதாக அரவான் பதிலளித்தார். வெற்றிக்கு முழுக்காரணம் கிருஷ்ணர் என உணர்த்துவதாகவே இந்தப் பதில் கொள்ளப்படுகிறது. செருக்கும் எளிதில் கோபம் கொள்ளும் குணமும் கொண்டவருமான பீமனுக்கு அரவானின் இந்த பதில் கடும் கோபத்தை உண்டாக்கியது. (போரை வெல்லுவதில் பீமன் ஆற்றிய பெரும் பங்கு மகாபாரதத்தில் சொல்லப்பட்டுள்ளது). பீமன் அரவானைத் தாக்குவதற்கு முன்பு, அரவானது தலையை கரபரிகா ஆற்றில் வீசுமாறு கிருஷ்ணர் ஆணையிட்டார். ஆற்றில் விழுந்து குழந்தை வடிவம் பெறுகின்ற அரவானை ஆற்றங்கரையோரத்தில் இருந்த சந்திரகிரி நகரின் அரசன் கண்டெடுக்கிறார். அரசன் குழந்தையைத் தூக்கும் போது "குவா குவா" என்று குழந்தை அழுததால் அந்த இடத்துக்கு கூவாகம் என்றும் அந்தக் குழந்தைக்கு கரபாலன் ("நாணல்-குழந்தை") என்றும் பெயரிட்டார்.
# அரவான்

## வழிபாடு

### பின்பற்றுவோர் மற்றும் கோவில்கள்

கூத்தாண்டவர் வழிபாட்டு மரபே முதல் தமிழ் அரவான் வழிபாட்டு மரபு என ஹில்டிபெய்டல் வாதிடுகிறார். ஆனால் இது மட்டுமே அரவானை வணங்கும் மரபல்ல. திரௌபதி வழிபாட்டு மரபும் அதற்கே உரித்தான அரவான் வழிபாட்டு சடங்குகளையும் முறைகளையும் உருவாக்கிக் கொண்டுள்ளது.  
தமிழ் நாட்டின் கடலூர், திருவண்ணாமலை, வேலூர் மற்றும் விழுப்புரம் போன்ற பல மாவட்டங்களில் கூத்தாண்டவருக்கு அதிகமான பக்தர்கள் உள்ளனர். திரௌபதியை வழிபடும் பக்தர்கள் மேற்கூறிய மாவட்டங்களைத் தவிர காஞ்சீபுரம் (முன்பு செங்கல்பட்டு) மாவட்டத்திலும் பரவியுள்ளனர். தஞ்சாவூர் மாவட்டத்திலும் ஆந்திரப் பிரதேசம் மற்றும் கர்நாடகாவின் தென் மாவட்டங்களிலும் திரௌபதி கோவில்கள் காணப்படுகின்றன. திரௌபதி கோவில்களை விட கூத்தாண்டவர் கோவில்கள் மிகவும் குறைவாகவே உள்ளன. கடலூர் மற்றும் விழுப்புரம் மாவட்டங்களுலிருந்து கோயம்புத்தூர் வரை நீண்டு செல்லும் பகுதிகளில் மட்டும் கூத்தாண்டவர் கோவில்கள் காணப்படுகின்றன. இவற்றுள் முப்பத்திரண்டு கோவில்கள் பிரபலமானவை, அதில் கூவாகம் மிக முக்கியமானது. இந்த 32 கோவில்கள் உள்ள இடங்கள்:  
கோயம்புத்துர் மாவட்டம்
- சிங்காநல்லூர் (நீலிக்கோணாம்பாளையம்)
- கஞ்சப்பள்ளி
- குமாரமங்கலம்
- குறிச்சி
- குட்டாம்பட்டி
- துடியலூர்  
கடலூர் மாவட்டம்
- களரிகியம்  
சேலம் மாவட்டம்
- கல்பகனூர்
- பழையசூரமங்கலம்
- பனைமடல்
- பேளூர்
- தெடாவூர்  
திருவண்ணாமலை மாவட்டம்
- மடுகரை திரௌபதி கோவில்களின் கூரை மூலைகள் மற்றும் ஓரங்களில் அரவான் தலைச் சிற்பம் வைக்கப்பட்டிருக்கும். பேய் அல்லது பூத வடிவில், அரவான் கோவிலையும் படுகளம் விழாவையும் தீய ஆன்மாக்களிடமிருந்து காக்கும் பாதுகாவலனாகக் திகழ்கிறார். திரௌபதி வழிபாட்டு மரபில், படுகளம் என்பது மகாபாரதப் போர் நிகழ்வை நிகழ்த்திக்காட்டும் மைதானமாகும். தஞ்சாவூர், கும்பகோணம் மற்றும் பட்டுக்கோட்டைப் பகுதிகளில் அரவானின் தலை தனி மண்டபம் அல்லது மாடக்குழியுள் நிரந்தரமாக வைக்கப்பட்டுள்ளது. உலகின் மிகப்பெரிய அரவான் தலை, கும்பகோணத்தின் ஹாஜியார் தெரு கோவிலில் காணப்படுகிறது.
# அரவான்

## வழிபாடு

### திரௌபதி வழிபாட்டு மரபின் சடங்குகள்

திரௌபதியின் வழிபாட்டு மரபினர், ”படுகளம்” எனப்படும் ஆண்டு விழாவை நடத்துவதன் மூலம் மகாபாரதப் போரை நினைவுகூர்கின்றனர். இந்த விழா திரௌபதியின் திருமணத்தைக் காட்டும் கூத்து நிகழ்ச்சியுடன் தொடங்கும். இந்தத் திருவிழாவின் போது, திரௌபதியாக நடிப்பவரும், பொது நிகழ்வுகளில் பங்கு பெறும் பிற பெண்களும் அரவானுக்காகவும் போரில் மடிந்த பிற வீரர்களுக்காகவும் புலம்புவர். படுகளம் திருவிழா நடத்தப்படும் நாட்களின் எண்ணிக்கையும் அதில் அரவான் களப்பலிக் கூத்து நிகழ்ச்சி நடத்தப்படும் நாளும் அந்தந்த ஊரைப் பொறுத்து
மாறுபடுகின்றன. ஆனால் பொதுவாகக் களப்பலி நிகழ்ச்சி எங்கு நடைபெறுகிறதோ, அந்த இடம் குருட்சேத்திர போர்க்களத்தைக் குறிக்கும் குறியீடாகக் கருதப்படுகிறது.  
தமிழ் நாட்டில் உள்ள இருங்கல் என்ற பகுதியில், 18 நாட்கள் நடத்தப்படும் திருவிழாவின் இறுதி நாளான 18 ஆம் நாள் படுகளம் சடங்கு நிகழ்த்தப்படுகிறது. இச்சடங்குக்கு 16 நாட்களுக்கு முன் இந்தக் கூத்து நிகழ்த்தப்படுகிறது. ஆனால் சிங்கப்பூரில் இந்தக் களப்பலிக் கூத்து புரட்டாசி மாதத்தின் (செப்டம்பர்-அக்டோபர்) அமாவாசை நாளன்று நிகழ்த்தப்படுகிறது. 10 முதல் 12 நாட்களே நடக்கும் திருவிழாக்களில் இந்தக் கூத்தும் அரவானின் களப்பலிச் சடங்கும் விழாவின் இறுதி நாள் இரவு நிகழ்த்தப்படும். இப்பழக்கம் பெரும்பாலும் பெங்களூர் மற்றும் சென்னையின் சௌக்கார்பேட்டை, ஆலந்தூர் மற்றும் பூந்தமல்லி ஆகிய இடங்களில் காணப்படுகிறது.  
கும்பகோணத்திற்கு அருகில் உள்ள சத்திரம் கருப்பூர் என்ற ஊரில் அரவானின் 25 அடி நீளமுள்ள சிலை கிடைமட்டமாக நிலத்தில் படுத்து இருப்பது போன்று வடிவமைக்கப்படுகிறது. பின்னர் அரவானின் கதை நிகழ்த்திக் காட்டப்படுகிறது. நாடகத்தில் நடிக்கும் நடிகர் ஒருவர் மீது காளி தெய்வம் இறங்கியிருப்பதாக நம்பப்படுகிறது. அவர் சேவல் ஒன்றைச் சிலையின் கழுத்துப் பகுதியில் பலிகொடுக்கிறார். இது அரவானின் பலியைக் குறிக்கிறது. பின்னர் மீண்டும் இரத்தத்தில் நனைக்கப்பட்ட அரிசி பக்தர்களுக்கு, குறிப்பாக குழந்தையில்லாப் பெண்களுக்கு வழங்கப்படுகிறது. இதே மாதிரியான பலிகொடுக்கும் நிகழ்வுகளும் இரத்தத்தில் நனைக்கப்பட்ட அரிசி வழங்குவதும் மேலக்கரை, ஆலந்தூர், பூந்தமல்லி மற்றும் விழுப்புரம் போன்ற பகுதிகளிலும் நடைபெறுகின்றன. ஆலந்தூர் மற்றும் பூந்தமல்லி பகுதிகளில் ஆடு பலியிடப்படுகிறது. கடலூர், பாதிரிக்குப்பம் மற்றும் விழுப்புரம் ஆகிய இடங்களில் சேவல் பலியிடப்படுகிறது. கடலூர் தஞ்சாவூர் மற்றும் விழுப்புரம் மாவட்டங்களில் அரவானின் தலை படுகளம் மற்றும் மகாபாரதப் போரின் நிகழ்வுகளை பார்ப்பதற்காக உயர்த்திய நிலையில் வைக்கப்படுகிறது.
# அரவான்

## சாவக மக்களின் மரபுகள்

ஏழாம் நூற்றாண்டிலிருந்து சுமத்ரா தீவின் ஸ்ரீவிஜய வம்சத்தினால் ஆளப்பட்டுவந்த இந்தோனேசியாவின் சாவகத் தீவின் (ஜாவா) சில பகுதிகளில் இந்து சமயம் பின்பற்றப்பட்டு வந்தது. இங்கு மகாபாரத மரபு பரவி மாற்றங்களும் அடைந்தது. சமசுகிருத காப்பியங்கள் சாவகத்தின் கிராமப் பகுதிகளில் அறிமுகமானது பற்றிய முதல் ஆதாரம் பலிதுங்க (Balitung) மன்னனால் கி.பி. 907 இல் வெளியிடப்பட்ட சாங்சாங் (Sangsang) செப்புப் பட்டயங்களில் காணப்படுகிறது. மகாபாரதத்தை சாவக மொழியில் பெயர்க்கும் பணி அரசன் தர்மவாங்சா தேகு (கி.பி. 990–1016)  
ஜாவா மக்களின் பாரம்பரிய நாடக வடிவமான ”வயாங்” (wayang) மற்றும் பொம்மலாட்ட நிகழ்ச்சியான ”வயாங் குலிட்”(wayang kulit) ஆகிய கலைகளின் மூலம், அரவான் மற்றும் சாவக மரபு மகாபாரதத்திலிருந்து பிற கதாப்பாத்திரங்களின் கதைகள் கூறப்படுகின்றன. அரவான் என்ற பெயர் சாவகப் பகுதியில் Irawan என்று எழுத்துக்கூட்டப்படுகிறது. இந்தியாவில் உள்ளது போலவே அர்துசுனன் (அருச்சுனன்) மற்றும் உலுப்பியின் மகனாகவே அரவான் கருதப்படுகிறார். இந்தியாவில் அரவானின் தாய் உலுப்பி என்ற நாகர் இனப் பெண்ணாவார். ஆனால் சாவக மரபில் அவர் யாசாரதா துறவி மடத்தின் முனிவர் கன்வர் (பொம்மலாட்டத்தில் ஜயாவிலபர்) என்பவரின் மகள் எனக் கூறப்படுகிறது. துறவி மடத்தில் பிறந்து தனது தந்தையிடமிருந்து விலகி தாய் மற்றும் தாத்தா ஆகியோரால் அரவான் வளர்க்கப்படுகிறார். இந்த *லகோன்*களில் அரவான் ”லிஜேபன்” (lijepan) பாத்திரமாக சித்தரிக்கப்படுகிறார். லிஜேபன் என்பது சிறிய, நற்குணமும் கட்டுப்பாடும், தன்னடக்கமும் உள்ள பாத்திரம் எனப் பொருள்படும். வயாங் குலிட் பொம்மலாட்ட மரபில் அரவான் ”பாம்பாங்” (நற்குணமுள்ள போர்வீரன்) என்ற பெயருடன் வெள்ளை நிற முகம் மற்றும் மென்மையான குரலுடன் சித்தரிக்கப்படுகிறார். அரவான் அமைதியான மற்றும் தீர்க்கமான குணமுள்ளவராகவும் காட்டப்படுகிறார். அரவானும் திதிசாரியுமே இந்த லகோனின் நாயகன்-நாயகியாகக் கருதப்பட்டாலும் நாடகத்தில் அவர்கள் வெறுமனே பார்வையாளர்களாகவே உள்ளனர். அரவான் மனத்திடம் இல்லாதவராகவும் மற்றவர்களால் வழிநடத்தப்படுபவராகவும் சித்தரிக்கப்படுகிறார் (இது தெற்கு ஆசியாவின் கலை வடிவங்களில் பரவலான சித்தரிப்பு) ”சீரத் லம்பகான் பெர்கிவா பெர்கிவாதி” (Serat Lampahan Pregiwa Pregiwati) என்ற மற்றொரு லகோனும் அரவான்-திதிசாரி காதலைப் பற்றிக் கூறுகிறது.  
நான்காம் மங்குனேகரா அரசனின் அவைப்புலவரான ஆர். எம். நிக். விரயகுசுமா (R. M. Ng. Wiryakusuma) 1883 ஆம் ஆண்டில் ”மகாபட்” என்ற கவிதை வடிவில் ”சீரத் கம்பிரனம்” என்ற லகோனை எழுதினார். அவருக்கு பின்வந்த புலவர்கள் அதை மேலும் விரிவுபடுத்தினர். இக்கதையில் அரவான் நாக்ரான்காங் கெஞ்சனா என்ற பகுதியின் அரசனாவதாகவும் ”பிரபு கம்பீரனம்” என்ற பட்டத்தைப் பெறுவதாகவும் கூறப்படுகிறது. ”அரவான் மாலிங்” (Irawan Maling) என்ற மற்றொரு லகோன் அரவானுக்கும் அங்கவிசயனுக்கும் இடையே நடந்த சண்டையை விவரிக்கிறது.  
”பார்த்தவிசயா” (அருச்சுனனின் வெற்றி) அல்லது ”இரவான் தகா” (அரவானின் மரணம்) என்ற காகவின் கவிதை நூலில், மகாபாரதப் போரில் அரவான் மரணமடைவது விவரிக்கப்படுகிறது. அரவான் பாரதப் போரின் ஆரம்பத்தில் தனது சகோதரர்களுடன் போர்க்களத்திற்குச் செல்கிறார். அனைவரும் ஒன்றாகச் சேர்ந்து கௌரவர்கள் பலரைக் கொல்கின்றனர். பிறகு காலசரங்கி என்ற அரக்கன் அரவானைத் தாக்குகிறார். காலசரங்கியின் தந்தையைக் கொன்ற அருச்சுனனைப் போலவே தோற்றம் கொண்ட அரவானை, அருச்சுனன் எனத் தவறாக எண்ணிய காலசரங்கி, அரவானைக் கொன்றுவிடுகிறார். இந்தக் கதையின் பொம்மலாட்ட வடிவங்களில் அரவானுக்கும் காலசரங்கிக்கும் நடக்கும் சண்டை பாரதப் போருக்கு முன்பு அரவான் தனது தந்தையைச் சந்திப்பதற்கு முன்பு நடப்பதாகக் கூறப்படுகிறது.
# சதீயா பாட்

**சதீயா பாட்** (*Sadia Butt*, பிறப்பு: மார்ச்சு 2 1975), பாக்கித்தான் பெண்கள் தேர்வுத் துடுப்பாட்ட அணியின் அங்கத்தினர். இவர் 3 பெண்கள் தேர்வுத் துடுப்பாட்டப் போட்டிகளிலும், 24 பெண்கள் ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1997/98-2003/04 பருவ ஆண்டுகளில் பாக்கித்தான் பெண்கள் தேசிய அணி உறுப்பினராக பெண்கள் தேர்வுத் துடுப்பாட்டப் போட்டிகளிலும், 1997/98-2003/04 பருவ ஆண்டுகளில், பெண்கள் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# நிடா டார்

**நைடா டார்** (*Nida Dar*, பிறப்பு: சனவரி 2 1987), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 9 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 8 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2010 - 2011 ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# சுக்ஹான் பாயிஸ்

**சுக்ஹான் பாயிஸ்** (*Sukhan Faiz*, பிறப்பு: மார்ச்சு 9 1988), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 2 பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2009 ல், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# கைநாத் இம்தியாஸ்

**சுக்ஹான் பாயிஸ்** (*Kainat Imtiaz*, பிறப்பு: சூன் 21 1992), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 1 பெண்கள் இருபது20 துடுப்பாட்டப் போட்டியில் கலந்து கொண்டுள்ளார். 2010 ல், பாக்கித்தான் பெண்கள் தேசிய அணி உறுப்பினராக பெண்கள் இருபது20 துடுப்பாட்டப் போட்டியில் பங்குகொண்டார்.
# கோயில் மாடு ஓட்டம்

**கோயில் மாடு ஓட்டம்** என்பது ராஜகம்பளத்து நாயக்கர் சமூகத்தினரின் பாரம்பரிய விளையாட்டுக்களில் ஒன்று. இது அவர்கள் சமூகத்தினரால் "சலகெருது” என்று அழைக்கப்படுகிறது.
# கோயில் மாடு ஓட்டம்

## மரபு விழா

திண்டுக்கல் மாவட்டம் கருங்கல் ஊராட்சி சுக்காம்பட்டியில் மாரியம்மன், முத்தாலம்மன் கோயில் உள்ளது. இங்கு திண்டுக்கல், கரூர் மாவட்டங்களைச் சேர்ந்த ராஜகம்பளத்து நாயக்கர் சமூகத்தினர் மரபு விழாக்களை நடத்துவது வழக்கம். இந்த மூன்று நாள் விழாக்களில் ஒயிலாட்டம், “சலகெருது” எனப்படும் கோயில் மாடு ஓட்டுவது போன்றவை சிறப்புடையது. கோயில் மாடு ஓட்டத்தில் சுற்றுப்பகுதியை சேர்ந்த ஏராளமான காளைகள் பங்கேற்றன. கோயில் முன், அவற்றிக்கு பூசை செய்து, 2 கிலோ மீட்டர் தொலைவிலுள்ள ஊரின் எல்லை பகுதிக்கு காளைகள் அனைத்தையும் கரகோஷத்துடன் அழைத்து செல்கின்றனர். அங்கிருந்து காளைகளை கோயிலை நோக்கி விரட்டி வருகின்றனர். விழாவில் பங்கேற்ற ஆண்கள் அனைவரும் அவர்கள் கொண்டு வந்த காளைகளை அவர்களது சமுதாய மரபு வழக்கப்படி சட்டை அணியாமல் தடியுடன் கோயில் நோக்கி விரட்டி வருவர். முதலில் வரும் காளைக்கு பரிசு அளிக்கப்படுகிறது.
# அஸ்மாவியா இக்பால்

**அஸ்மாவியா இக்பால்** (*Asmavia Iqbal*, பிறப்பு: சனவரி 1 1988), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2005 - 2009/10 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்
# தேசிய மாணவர் படை (இந்தியா)

**தேசிய மாணவர் படை (என்.சி.சி.)** *(National Cadet Corps (India))* என்பது இந்தியப் பாதுகாப்புப் படைகளின் இளைஞர் பிரிவு ஆகும். இதன் தலைமையகம் புதிய தில்லியில் அமைந்துள்ளது. இது பள்ளி மற்றும் கல்லூரி மாணவர்களுக்கு விருப்ப அடிப்படையில் சேரும் வாய்ப்பை வழங்குகிறது. இது மூன்று படைப்பிரிவுகளைச் சேர்ந்த அமைப்பாகும் — நிலப்படை, கடற்படை மற்றும் வான்படை. இதில் சேரும் மாணவர்கள் சிறிய ஆயுதங்கள் பற்றிய அடிப்படை இராணுவப் பயிற்சியும் அணிவகுப்பு பயிற்சியும் பெறுகிறார்கள். பயிற்சி முடிந்த பின், அதிகாரிகளுக்கும் மாணவர்களுக்கும் நேரடி இராணுவச் சேவையில் பங்கேற்க வேண்டிய கட்டாயம் இல்லை.  
தேசிய மாணவர் படை 16 சூலை 1948 அன்று நிறுவப்பட்டது. லெப். ஜெனரல் தலைமையிலான இப்படையின் தலைமை அலுவலம் புது தில்லியில் உள்ளது. இந்திய பாதுகாப்பு அமைச்சகத்தின் கீழ் உள்ள இந்திய இராணுவத்தின் கீழ் தேசிய மாணவர் படை, இந்தியா முழுவதும் உள்ள அரசு மற்றும் அரசு உதவி பெறும் மேனிலைப்பள்ளிகள் மற்றும் கல்லூரிகளில் செயல்படுகிறது. இப்படையில் 10,00,000 முதல் 13,00,000 மாணவ, மாணவிகள் பயிற்சி பெறுகிறார்கள்.
# தேசிய மாணவர் படை (இந்தியா)

## தோற்றம்

1942 ஆம் ஆண்டு பிரித்தானிய அரசு உருவாக்கிய *பல்கலைக் கழக அதிகாரிகள் பயிற்சிப் படை* (University Officers Training Corps (UOTC)) என்பதே, இந்தியச் சட்டப்படி தேசிய மாணவர் படை ஆனதாகக் கருதப்படுகிறது. இருப்பினும்,
இந்திய தேசிய மாணவர் படைச் சட்டம் XXXI, 1948 இதன் தோற்றத்திற்குக் காரணமாக அமைந்தது. இதன் கீழ் மூன்று பெரும்பிரிவுகள் அமைந்துள்ளன. இம்மூன்றுமே தேசிய மாணவர் படையினர் என்றே அழைக்கப்படுகின்றனர்.ஆடவர்களுக்கு மட்டுமே அமைந்திருந்த இந்த பிாிவில் தற்பாேது பெண்களும் சேர்க்கப்படுகின்றனர்.
- தரைப்படை அணி
- வான்படை அணி
- கடற்படை அணி
# தேசிய மாணவர் படை (இந்தியா)

## தோற்றம்

### முகாம்கள்

- இளைஞர் பரிமாற்ற நிரல் (Youth Exchange Programme)
- தலைமைப் பண்பிற்கான முகாம்கள் (Leadership Camp)
- வான்படை முகாம் (Vayu Sainic Camp)
- கடற்படை முகாம் (Nau Sainik Camp)
- மலையேற்ற முகாம்கள் (Mountaineering Camp)
- தேசிய ஒற்றுமைக்கான முகாம்கள் (National Integration Camp)
- படை ஒருங்கிணைவு முகாம் (Army Attachment Camp)
- கடற்படை ஒருங்கிணைவு முகாம் (Naval Attachment Camp)
- வான்படை ஒருங்கிணைவு முகாம் (Airforce Attachment Camp)
- குடியரசு நாளுக்கான முகாம் (Republic Day Camp)
- வருடாந்திர பயிற்சி முகாம் (Annual Training Camp)
- கூட்டு வருடாந்திர பயிற்சி முகாம் (Combained Annual Training Camp)
# தேசிய மாணவர் படை (இந்தியா)

## உறுதிமொழி

1. "தேசிய கேடட் படையின் கேடட்களான நாங்கள், இந்தியாவின் ஒற்றுமையை எப்போதும் நிலைநிறுத்துவோம் என்று மனதார உறுதிமொழி எடுக்கிறோம்."  
2. எங்கள் நாட்டின் ஒழுக்கமான மற்றும் பொறுப்பான குடிமகனாக இருக்க நாங்கள் உறுதிபூண்டுள்ளோம்.  
3. நாம் சுயநலமின்மையின் உணர்வில் நேர்மறையான சமூக சேவையை உணர்ந்து நம் சக மனிதர்களுக்காக அக்கறை கொள்வோம்.  
இந்தியச் சட்ட முறையில் அறிவிக்கப்பட்ட, ஆங்கில உறுதிமொழி வருமாறு;  
- We the cadet of the national cadet corps, do solemnly pledge that we shall always uphold the unity of India.
- We resolve to be disciplined and responsible citizen of our nation.
- We shall undertake positive community service in the spirit of selflessness and concern for our fellow beings.
# தேசிய மாணவர் படை (இந்தியா)

## செயற்பாடுகள்

மாநிலம்.|]]
பள்ளிப் பருவத்திலும், கல்லூரிப் பருவத்திலும் சமூகத்தின் மீது அக்கறை செலுத்தும் விதத்தில், இளவயதினரை வழிநடத்த, என்சிசி எனப்படும் தேசிய மாணவர் படை அமைக்கப் பட்டுள்ளது. இராணுவத்திலும், காவல் துறையிலும் சேர்ந்து பணியாற்ற விரும்பும் மாணவர்களுக்கு படிப்பு காலத்திலேயே அதற்கேற்ற பயிற்சியை என்சிசி அளிக்கக் கூடியது.  
தேசிய மாணவர் படையில் உள்ள மாணவர்களின் திறனை வளர்க்கும் வகையில் அவர்களுக்கு தனி ஆளுமைத் திறன், பேச்சுபயிற்சி, கடற்படையில் உள்ள அனைத்து பயிற்சிகளும் அளிக்கப்படும். அவர்களுக்கு துப்பாக்கிச் சுடுதல், தீயணைப்பு பயிற்சிகள் அளிக்கப்பட்டன.வேலைவாய்ப்பு பற்றி தெரிந்து கொள்ளும் வகையிலும், வேலைவாய்ப்புக்கு தங்களை தயார்படுத்திக் கொள்ளவும் ஒவ்வொரு தேசிய மாணவர் படை பிரிவு அலுவலகத்திலும், வேலைவாய்ப்பு வழிகாட்டி பிரிவு தொடங்க திட்டமிடப்பட்டுள்ளது.  
2008-ஆம் ஆண்டு, தில்லியில் மகளிர் தேசிய மாணவர் படைப் போட்டிகள் நடைபெற்றது. இதில் நாடு முழுவதும் இருந்து17 மகளிர் படைப்பிரிவுகள் கலந்து கொண்டன. அனைத்து போட்டிகளிலும், பெரும்பான்மையான வெற்றியைப் பெற்று சுழற்கோப்பையை தமிழ்நாடு,பாண்டிச்சேரி, அந்தமான் நிகோபார் தீவுகள் அடங்கிய மகளிர் அணி வென்றது.
# தேசிய மாணவர் படை (இந்தியா)

## எடுகோள்கள்

<sub>சான்றிதழ்கள்</sub>
பள்ளிக்மகூடங்களில் பயிலும் போது என்.சி.சி.யில் சேர்ந்திருந்து பயிற்சி பெற்று தேர்வு எழுதி வெற்றி பெற்றால் எ சான்றிதழ் கி்டைக்கும் . கல்லுாாி அளவில் கலந்து கொண்டு வெற்றி பெற்றால் பி,சி சான்றிதழ்கள் கி்டைக்கும்.
# உறூஜ் மும்தாஸ்

**உறூஜ் மும்தாஸ்** (*Urooj Mumtaz*, பிறப்பு: அக்டோபர் 1 1985), பாக்கித்தான் பெண்கள் தேசிய அணியின் அங்கத்தினர். இவர் ஒரு பெண்கள் தேர்வுத் துடுப்பாட்டப் போட்டியிலும், 38 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 9 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2004/05 பருவ ஆண்டுகளில் பாக்கித்தான் பெண்கள் தேசிய அணி உறுப்பினராக பெண்கள் தேர்வுத் துடுப்பாட்டப் போட்டியிலும், 2004-2009/10 பருவ ஆண்டுகளில், பெண்கள் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சானா ஜவீட்

**சானா ஜவீட்** (*Sana Javed*, பிறப்பு: மார்ச்சு 27 1983), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2005/06-2008 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஆர்மான் கான்

**ஆர்மான் கான்** (*Armaan Khan*, பிறப்பு: ஏப்ரல் 4 1980), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 5 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2005/06-2000/10 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஜவீரியா கான்

**ஜவீரியா கான்** (*Javeria Khan*, பிறப்பு: மே 14 1988), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 14 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2008 - 2011 ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# தேசிய மாணவர் படை (சிங்கப்பூர்)

**தேசிய மாணவர் படை**(NCC) சிங்கப்பூரில் 1901-ஆம் ஆண்டிலேயே உருவாக்கப்பட்டு, இன்றளவும் செயல்படுகிறது. 2010ஆண்டு கணக்குப்படி, இப்படையில் 19877 வீரர்கள் உள்ளனர். இருப்பினும் இப்படை, இந்திய தேசிய மாணவர் படை போல், இராணுவத்துடன் இணைந்து செயற்படும் விதத்தில் அமைக்கப்படவில்லை. சிங்கப்பூர் தேசிய மாணவர் படையிலும், தரைப்படை, வான்படை, கடற்படை என மூன்று பிரிவுகள் உள்ளன.
# தேசிய மாணவர் படை (சிங்கப்பூர்)

## செயற்பாடுகள்

- **படையின் இலக்கு**: சிங்கப்பூர் நாட்டின் ஒற்றுமைக்காகவும், பொறுப்புள்ள தலைவர்களாகவும், கூட்டுப்பணியாளர்களாகவும், இராணவத்தின் செயற்கரிய செயல்களுக்கு துணையாகவும் இருக்கத் தேவையான திறன்களை, தன்னகத்தே வளர்த்தலே இதன் முக்கிய இலக்காகும்.
- **படையினர் திறன்**:கொடுக்கப்பட்ட வேலை கடினமாயினும், நேரந்தவறாமல், கட்டுப்பாட்டுடன், விரைந்து செயற்படும் திறனைக் கற்றல். இதனால் படைவீரரின் மனமும், உடலும் உறுதியாகிறது. இதனால் படையினரின் சமூகப் பொறுப்பும் அதிகரிக்கிறது.
- **படைப்பிரிவுகள்:**சிங்கப்பூரின் பள்ளிப்படைகள் மொத்தம் 176 உள்ளன. மொத்த 176 படைகளில், 137 அணியினர் தரைப்படையினைச் சார்ந்தவர்கள்.கடற்படையில்21அணியினரும், வான்படையில்18 அணியினரும் உள்ளனர். இந்த ஒட்டு மொத்தப்படையினரில், உயர்நிலைப்பள்ளிகளில் மட்டும், அனைத்து மூவகைப் படையினரும் கலந்து, மொத்தம்144படையினர் உள்ளனர்.
# தேசிய மாணவர் படை (சிங்கப்பூர்)

## படைத்தலைவர்கள்

நூறு ஆண்டுகளுக்கும் மேலாக இப்படை இருப்பினும், மலேசியாவிடமிருந்து சிங்கப்பூர் பிரிந்த பிறகு, இப்படையின் தலைவர்கள் வருமாறு;-
- LTC J P Durcan (சனவரி 1969 - சூன் 1970)
- LTC Mohd Salleh (சூன் 1970 - திசம்பர் 1970)
- MAJ Syed Hashim Aljoffrey (சனவரி 1971 - மார்ச்சு 1972)
- MAJ Yeo Peck Chua (ஏப்ரல் 1972 - சனவரி 1980)
- COL John Morrice (பிப்ரவரி 1980 - பிப்ரவரி 1981)
- MAJ Yeo See Cheh (மார்ச்சு 1981 - ஏப்ரல் 1983)
- LTC Toh Chee Keong (1 மே1983 - 31 திசம்பர் 1990)
- LTC George Ho Yat Yuen (1 சனவரி 1991 - 16 அக்டோபர் 1994)
- LTC Swee Boon Chai (17 அக்டோபர் 1994 - 30 சூன் 1997)
- LTC Yeo Yoon Soon (1 சூலை 1997 - 31 மார்ச்சு 2000)
- LTC Phua Puay Hiong (1 ஏப்ரல் 2000 - 10 சனவரி 2003)
- LTC Lim Teong Lye (11 சனவரி 2003 - 16 திசம்பர் 2004)
- LTC Colin Wong](17 திசம்பர் 2004 - 8 சூன் 2007)
- LTC Stuart Khoo (8 சூன் 2007 - 3 திசம்பர் 2008)
- LTC Adrian Koh (3 திசம்பர் 2008 - )
# சானியா கான்

**சானியா கான்** (*Sania Khan*, பிறப்பு: மார்ச்சு 23 1985), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 8 பெண்கள் ஒருநாள் பன்னாட்டுத் துடுப்பாட்டப் போட்டிகளி லும், 5 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2009/10 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# மரியம் ஹசன்

**மரியம் ஹசன்** (*Mariam Hasan*, பிறப்பு: செப்டம்பர் 19 1985), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 2 பெண்கள் ஒருநாள் பன்னாட்டுத் துடுப்பாட்டப் போட்டிகளி லும், 1 பெண்கள் இருபது20 துடுப்பாட்டப் போட்டியிலும் கலந்து கொண்டுள்ளார். 2010/11 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# பிஸ்மாஹ் மஹ்ரூப்

**பிஸ்மாஹ் மஹ்ரூப்** (*Bismah Maroof *, பிறப்பு: சூலை 18 1991), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2006 - 2009 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  
அணி
# துருஒங் டான் சாங்

**துருஒங் டான் சாங்** (ஆங்கிலம்:Trương Tấn Sang, பிறப்பு: 21 சனவரி 1949) வியட்நாமின் அரசுத்தலைவராக 2011 முதல் 2016 வரை இருந்தவர். இவர் ஆளும் கம்யுனிச கட்சியின் மூத்த உறுப்பினர். சனவரி 2011ல் நடைபெற்ற 11வது தேசிய காங்கிரஸ் கூடத்திற்கு பின், இவர் கட்சியின் தலைவராக தேர்ந்தெடுக்கப்பட்டார். ஜூலையில் நாடாளுமன்றத்தில் நடைபெற்ற ஓட்டெடுப்பில் இவர் நாட்டுத் தலைவராக தேர்ந்தெடுக்கப்பட்டார். இவர் 1966 முதல் கட்சியின் பொலிட்பீரோ உறுப்பினராக இருக்கிறார்.
# கனீடா ஜலீல்

**கனீடா ஜலீல்** (*Qanita Jalil*, பிறப்பு: மார்ச்சு 21 1982), பாக்கித்தான் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 30 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 9 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2005 - 2009/10 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# சஜீதா ஷா

**சஜீதா ஷா** (*Sajjida Shah*, பிறப்பு: பெப்ரவரி 3 1988), பாக்கித்தான் பெண்கள் தேர்வுத் துடுப்பாட்ட அணியின் அங்கத்தினர். இவர் 2 பெண்கள் தேர்வுத் துடுப்பாட்டப் போட்டிகளிலும், 60 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 6 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2000/01 - 2004 பருவ ஆண்டுகளில் பாக்கித்தான் பெண்கள் தேசிய அணி உறுப்பினராக பெண்கள் தேர்வுத் துடுப்பாட்டப் போட்டிகளிலும், 2000 - 2009/10 பருவ ஆண்டுகளில், பெண்கள் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சானா மிர்

**சானா மிர்** (*Sana Mir*, பிறப்பு: சனவரி 5 1986), பாக்கித்தான் பெண்கள் துடுப்பாட்ட அணியின் முன்னாள் வீரர் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 தொடரின் தலைவர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 31 பெண்கள் ஒருநாள் பன்னாட்டுத் துடுப்பாட்டப் போட்டிகளிலும், 9 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2005 - 2009/10 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.அக்டோபர் , 2018 இல் பன்னாட்டுத் துடுப்பாட்ட அவையின் சிறந்த பெண்கள் துடுப்பாட்ட பந்துவீச்சாளர்களுக்கான தரவரிசையில் முதலிடம் பிடித்தார். 2010 மற்றும் 2014 ஆம் ஆண்டுகளில் நடைபெற்ற ஆசிய போட்டிகளில் இவரின் தலைமையிலான அணி தங்கப்பதக்கங்களை வென்றது. 2008 ஆம் ஆண்டில் நடைபெற்ற பெண்கள் உலகக் கிண்னத் துடுப்பாட்டத்திற்கான தகுதிச் சுற்றுப்போட்டித் தொடரில் தொடர் நாயகி விருது பெற்றார். தற்போதைய பன்னாட்டுத் துடுப்பாட்ட அவையின் சிறந்த பெண்கள் வீரர்களுக்கான தரவரிசையில் 8 ஆவது இடம் பிடித்துள்ளார்.கடந்த ஒன்பது ஆண்டுகளாக சிறந்த இருபது வீரர்களுக்கான தரவரிசையில் இடம்பிடித்துள்லார். இவரின் தலைமையிலான அணியில் எட்டு வீரர்கள் இந்தப் பட்டியலில் இடம்பிடித்துள்ளனர்.  
பெப்ரவரி, 2017 இல் நடைபெற்ற உலகக்கிண்ணத் துடுப்பாட்ட தகுதிச் சுற்றுப் போட்டியில் 100 இலக்குகளைக் கைப்பற்றினார். இதன் மூலம் ஒருநாள் பன்னாட்டுத் துடுப்பாட்டப் போட்டிகளில் 100 இலக்குகளைக் கைப்பற்றிய முதல் பாக்கித்தானிய வீரர் எனும் சாதனை படைத்தார். செப்டம்பர் , 2017 இல் தலைவர் பொறுப்பினை விலக்கிக் கொன்ட பிறகு பிச்மா மரூஃப் தலைவராக பொறுப்பேற்றுக் கொண்டார்.
# சானா மிர்

## தனிப்பட்ட வாழ்க்கை

சானா மிர் சனவரி 5, 1986 இல் சுவாத் கபல் நகரில் காஷ்மீரியக் குடும்பத்தில் பிறந்தார். புள்ளியியல் மற்ரும் பொருளியல் பாடப்பிரிவுகளில் இளங்கலைப் பட்டம் பெற்றார். வக்கார் யூனிசு, இம்ரான் கான் மற்றும் ஜாண்டி ரோட்ஸ் ஆகியோர் தனக்குப் பிடித்தமான துடுப்பாட்ட வீரர்கள் எனத் தெரிவித்துள்ளார்.
# சானா மிர்

## சர்வதேச போட்ட்டிகள்

### தலைவராக

மே 4, 2009 இல் பாக்கித்தான் பெண்கள் துடுப்பாட்ட அணி பன்னாட்டு இருபது20 போட்டிகளுக்கான தலைவர் (துடுப்பாட்டம்) பொறுப்பினை ஏற்றுக்கொண்டார். அதர்கு முன்பாக உரோஜ் மும்தாஜ் தலைமையின் கீழ் துணைத் தலைவராக பணியாற்றியுள்ளார். அப்போதும் மும்தாஜ் அணியில் இருந்தார். நயின் அபிதி துணைத் தலைவராக பொறுப்பேற்றுக் கொண்டார்.
# சானா மிர்

## சர்வதேச போட்ட்டிகள்

### 2010

2010 ஆசிய விளையாட்டுப் போட்டியில் இவரின் தலைமையிலான அணி தங்கப் பதக்கத்தை வென்றது.
# சானா மிர்

## சர்வதேச போட்ட்டிகள்

### 2011

உள்ளூர்ப் போட்டிகளில் தொடர்ச்சியாக நான்கு முறை கோப்பையினைக் கைப்பற்றியதால் பாக்கித்தான் துடுப்பாட்ட அணியின் வெற்றிகரமான தலைவராக (உள்ளூர்ப் போட்டிகளில்) கருதப்பட்டார். 2011 ஆம் ஆண்டின் இறுதி வரை இவரின் தலைமையிலான அணி தோல்வி பெறவில்லை. 2011 ஆம் ஆண்டில் இவரின் தலைமையிலான பாக்கித்தான் அணி, இலங்கை பெண்கள் துடுப்பாட்ட அணிக்கு எதிரான முதல் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டித் தொடரை வென்றது. நெதர்லாந்து அணிக்கு எதிரான ப இருபது20 இறுதிப் போட்டியில் ஆட்டநாயகி விருது பெற்றார்.  
இவரின் தலைமையிலான பாக்கித்தான் அணி 2012 மற்றும் ஆம் ஆண்டுகளில் நடைபெற்ற உலகக் கிண்ணத் துடுப்பாட்ட பயிற்சி ஆட்டத்தில் தகுதி பெற்றது. மேலும் முதன்முறையாக தென்னாப்பிரிக்க அணியினை வீழ்த்தி சாதனை படைத்தது. இதன்மூலம் எட்டாவது இடத்திலிருந்து ஆறாவது இடத்திற்கு முன்னேறியது.
# சானா மிர்

## சர்வதேச போட்ட்டிகள்

### 2013

பாக்கிஸ்தான் துடுப்பாட்ட வாரியத்தின் சிறந்த பெண் துடுப்பாட்ட வீரருக்கான விருதை 2013 ஆம் ஆண்டில் பெற்றார்.இதன் மூலம் இந்த விருதினைப் பெற்ற முதல் பெண் துடுப்பாட்ட வீரர் எனும் பெருமை பெற்றார்.  
2013 ஆம் ஆண்டில் ஐரோப்பாவில் சுற்ருப்பயணம் செய்து விளையாடிய பாக்கித்தான் பெண்கள் அணி சிறப்பான திறனை வெளிப்படுத்தியது. அந்த அணி முதன்முறையாக இங்கிலாந்து அணியை வீழ்த்தி பன்னாட்டு இருபது20 தொடரை சமன் செய்தது. பாக்கித்தான் அணி தொடர்ச்சியாக 11 போட்டிகளில் வெற்றி பெற்றது. இந்தத் தொடரின் முடிவில் 6 பாக்கித்தான் அணி வீரர்கள் பன்னாட்டுத் துடுப்பாட்ட அவையின் சிறந்த இருபது வீரர்களுக்கான தரவரிசையில் இடம் பிடித்தனர்.
# வடமேற்கு

யில் வடமேற்கு திசை]]  
வடமேற்கு திசை ஆனது வடக்கு மற்றும் மேற்கு திசைகளின் நடுவில் அமைந்த இடைப்பட்ட திசையாகும். இது சரியாக தென்கிழக்கு திசைக்கு எதிராக அமைந்துள்ளது. அதாவது வடக்கிற்கும் மேற்கிற்கும் நடுவில் சுமார் 45° கோணத்தில் அமைந்த பகுதியை வடமேற்கு என்பர்.
# வடகிழக்கு

யில் வடகிழக்குத் திசை]]  
**வடகிழக்கு** என்பது வடக்கு, கிழக்கு ஆகிய திசைகளின் சரிநடுவில் அமைந்த இடைப்பட்ட திசையாகும். இது சரியாகத் தென்மேற்கு திசைக்கு எதிராக அமைந்துள்ளது. அதாவது வடக்கிற்கும் கிழக்கிற்கும் நடுவில் 45° கோணத்தில் அமைந்த பகுதியை வடகிழக்கு என்பர்.
# வடகிழக்கு

## மேலும் பார்க்க

- வடகிழக்கு பருவப் பெயர்ச்சிக் காற்று
- வடகிழக்கு பருவமழை
- வடகிழக்கு இணைப்பு ரத்து தீர்ப்பு  
en:North east
# மஹேவிஸ் கான்

**மஹேவிஸ் கான்** (*Mahewish Khan*, பிறப்பு: ஆகத்து 12 1981), பாக்கித்தான் பெண்கள் தேர்வுத் துடுப்பாட்ட அணியின் அங்கத்தினர். இவர் 2 பெண்கள் தேர்வுத் துடுப்பாட்டப் போட்டிகளிலும், 14 பெண்கள் ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1997/98-2000 பருவ ஆண்டுகளில் பாக்கித்தான் பெண்கள் தேசிய அணி உறுப்பினராக பெண்கள் தேர்வுத் துடுப்பாட்டப் போட்டிகளிலும், 1997/98-2000/01 பருவ ஆண்டுகளில், பெண்கள் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# தென்மேற்கு

யில் தென்மேற்கு திசை]]  
**தென்மேற்கு** திசை ஆனது தெற்கு மற்றும் மேற்கு திசைகளின் நடுவில் அமைந்த இடைப்பட்ட திசையாகும். இது சரியாக வடகிழக்கு திசைக்கு எதிராக அமைந்துள்ளது. அதாவது தெற்கிற்கும் மேற்கிற்கும் நடுவில் சுமார் 45° கோணத்தில் அமைந்த பகுதியை தென்மேற்கு என்பர்.
# தென்மேற்கு

## மேலும் பார்க்க

- தென்மேற்கு பருவப் பெயர்ச்சிக் காற்று
- தென்மேற்காசியா
- தென்மேற்கு பருவக்காற்று (திரைப்படம்)  
en:South west
# தென்கிழக்கு

யில் தென்கிழக்கு திசை]]  
தென்கிழக்கு திசை ஆனது தெற்கு மற்றும் கிழக்கு திசைகளின் நடுவில் அமைந்த இடைப்பட்ட திசையாகும். இது சரியாக வடகிழக்கு திசைக்கு எதிராக அமைந்துள்ளது. அதாவது தெற்கிற்கும் கிழக்கிற்கும் நடுவில் சுமார் 45° கோணத்தில் அமைந்த பகுதியை தென்கிழக்கு என்பர்.
# தென்கிழக்கு

## மேலும் பார்க்க

தென்கிழக்காசியா  
en:Cardinal direction#Additional points
# அரு. சு. ஜீவானந்தன்

**அரு. சு. ஜீவானந்தன்** (பிறப்பு: செப்டம்பர் 30 1951) மலேசியாவில் எழுத்தாளர்களுள் ஒருவராவராவார். தோட்ட மேலாளராளரான இவர் அகம் எனும் இயக்கத்தைத் தோற்றுவித்தவர்களில் ஒருவரும்கூட.
# அரு. சு. ஜீவானந்தன்

## எழுத்துத் துறை ஈடுபாடு

1970 ஆண்டு முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், திறனாய்வுக் கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# தடுப்பணை

கட்டப்பட்ட தடுப்பணை]]  
**தடுப்பணை** (*check dam*) என்பது நீர் ஓடும் ஆறுகள் மற்றும் ஓடைகளின் குறுக்கே கட்டப்படும் அணைகள் போன்ற கட்டிட அமைப்பாகும். இத்தடுப்பணைகள் நீரை சேமிப்பதற்கும், ஆற்று நீர் கடலில் வீணாக கலப்பதை தடுத்து நிறுத்துவதற்கும், நீரோட்டத்தின் திசை மாற்றி, தேவையான நிலப்பரப்புகளுக்கு நீரை கொண்டு செல்வதற்கும், நீரின் வேகத்தைக் குறைப்பதற்காகவும் கட்டப்படுகின்றன.  
சிறிய நீர்த்தேக்கங்களையும் இந்தத் தடுப்பணைகள் உருவாக்குகின்றன. இத்தகைய தடுப்பணைகள் பத்து ஏக்கர் அளவில் நீர்ப்பாசன வசதி தரும் சிறிய ஓடைகளின் குறுக்கேயே கட்டப்படுகின்றன.
# தடுப்பணை

## தமிழ்நாடு

### மேற்குத் தொடர்ச்சி மலையில் தடுப்பணைகள்

மேற்கு தொடர்ச்சி மலை அடிவாரப் பகுதியான கோம்பையில் நிலத்தடி நீர்மட்டம் உயர 400-க்கும் மேற்பட்ட தடுப்பணைகள் கட்டப்பட்டுள்ளன.
# திசை

**திசை** (*direction*) என்பது ஒரு இடத்தை மையமாக வைத்து, மற்ற இடங்களை பற்றி, அவற்றின் இடைப்பட்ட தூரத்தை கணக்கில் கொள்ளாமல் அவ்விடங்களை மட்டுமே சார்ந்து சொல்லப்படும் செய்தி ஆகும். பொதுவாக திசைகளை குறிக்க அம்புக்குறி போன்ற பலகைகள் பயன்படுத்தப்படுகின்றன. அப்படி குறிக்கும் பொழுது முன்னோக்கி செல்க என்று குறிப்பிடும் பொழுது திசைப்பலகைகள் மேல் நோக்கியே இருக்கும். ஒருவர் மற்றவரிடம் திசையை காட்ட ஆள்காட்டி விரலை பயன் படுத்துவதால் சில இடங்களில் அதைப்போலவே குறியீடுகள் இருக்கும்.
# வீ. ஜெயலெச்சுமி

**வீ. ஜெயலெச்சுமி** (பிறப்பு: மார்ச்சு 24 1949) மலேசியாவில் எழுத்தாளர்களுள் ஒருவராவராவாரான இவர் ஜெயா சந்திரமோகன் எனும் புனையப்பெயரில் நன்கறியப்பட்டவர். இவர் சமுதாய சேவை செய்வதில் அதிகம் ஈடுபாடுகொண்டவர். மேலும், பினாங்கு மாநிலத் தமிழ் எழுத்தாளர் சங்கத்தில் பணியாளராகவும், ம.இ.கா. கிளைத் தலைவராகவும், ஆலய நிர்வாகத்திலும் பொறுப்புகள் உள்ளவராகவும் இருந்துள்ளார்.
# வீ. ஜெயலெச்சுமி

## எழுத்துத் துறை ஈடுபாடு

1985 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# வீ. ஜெயலெச்சுமி

## பரிசில்களும், விருதுகளும்

PJM அரசாங்க விருது
- மலேசியத் தமிழ் எழுத்துலகம் தளத்தில் வீ. ஜெயலெச்சுமி பக்கம்
# நேர்திசை

**நேர்த்திசைகள்** (*cardinal directions*) மொத்தம் நான்கு, அவை வடக்கு, கிழக்கு, தெற்கு, மற்றும் மேற்கு. இதில் ஒரு திசை அடுத்துள்ள திசைக்கு செங்கோணத்தில் அமைந்து இருக்கும். சூரியன் உதிக்கும் திசை கிழக்கு என்று வைத்துக்கொள்ளும்பொழுது, அதன் வலது செங்கோணத்தில் இருப்பது தெற்கு மற்றும் இடது செங்கோணத்தில் இருப்பது வடக்கு.  
இந்த நேர்த்திசைகளுக்கு இடையில் அமைத்த திசைகள் இடைப்பட்ட திசைகளாகும். இத்திசையும் வடகிழக்கு, தென்கிழக்கு , வடமேற்கு , தென்மேற்கு என்று நான்கு வகைப்படும்.அதாவது இரண்டு திசைகளுக்கு நடுவில் சுமார் 45° கோணத்தில் அமைந்த பகுதியை இடைப்பட்ட திசை என்பர்.
# எம். ஜெயலெட்சுமி

**எம். ஜெயலெட்சுமி** (பிறப்பு: ஆகத்து 30 1954) மலேசியாவில் எழுத்தாளர்களுள் ஒருவர். இவர் 75 வானொலி நாடகங்கள், 20 வானொலித் தொடர் நாடகங்கள், 60 சிறுகதைகள் மற்றும் கட்டுரைகளை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# எம். ஜெயலெட்சுமி

## பரிசுகளும் விருதுகளும்

- முருகு சுப்பிரமணியம் விருது (1991) - மலேசியத் தமிழ் எழுத்தாளர் சங்கம்
- டத்தோ ஸ்ரீ சாமிவேலு சிறப்புப் பரிசு (1992)
- மலேசியத் தமிழ் எழுத்துலகம் தளத்தில் எம். ஜெயலெட்சுமி பக்கம்
# பொ. ஜேக்கப்

**பொ. ஜேக்கப்** (பி: 1938) மலேசியாவில் எழுத்தாளர்களுள் ஒருவராவராவாரான இவர் செங்கதிரோன் எனும் புனையப்பெயரில் நன்கறியப்பட்டவரானர். "உயர்வோம்" பத்திரிகையின் ஆசிரியருமாவார்.
# பொ. ஜேக்கப்

## எழுத்துத் துறை ஈடுபாடு

1959 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், நெடுங்கதை, கட்டுரைகள், கவிதைகள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# எஸ். எம். ஜைனுத்தீன்

**எஸ். எம். ஜைனுத்தீன்** (பிறப்பு: டிசம்பர் 10, 1941) மலேசியாவில் எழுத்தாளர்களுள் ஒருவராவராவாரான இவர் பட்டர்வர்த் ஜைனுத்தீன் எனும் புனையப்பெயரில் நன்கறியப்பட்டவர். கல்விச் சேவை அதிகாரியும் கூட.
# எஸ். எம். ஜைனுத்தீன்

## எழுத்துத் துறை ஈடுபாடு

1955 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். கட்டுரைகள், கவிதைகள் எழுதிவருகின்றார். அதிகமாக இஸ்லாமிய நெறிகள் பற்றி எழுதிவரும் ஒரு கவிஞராவார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ஜோசப் செல்வம்

**ஜோசப் செல்வம்** (பி: 1940) மலேசியாவில் எழுத்தாளர்களுள் ஒருவரான இவர் தலைமை ஆசிரியராக இருந்து தற்போது ஓய்வு பெற்றுள்ளார்.
# ஜோசப் செல்வம்

## எழுத்துத் துறை ஈடுபாடு

1962 தொடக்கம் இவர் மலேசியா இலக்கியத்துறையில் தமிழ், மலாய். ஆங்கிலம் போன்ற மும்மொழிகளிலும் எழுதிவருகின்றார். இவர் தமிழில் இலக்கியங்கள் படைப்பதிலும் மலாய் மொழியில் புதுக்கவிதைகள் எழுதுவதில் சிறந்து விளங்கினார். புதுக்கவிதை நூல்களும் வெளியீடு செய்துள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. இவர் "மலாய் மொழியிலிருந்து தமிழுக்குக்கும், தமிழ்மொழியிலிருந்து மலாய் மொழிக்கும் மொழிபெயர்ப்பு செய்வதில் சிறந்து விளங்கியவர்."  
- மலேசியத் தமிழ் எழுத்துலகம் தளத்தில் ஜோசப் செல்வம் பக்கம்
# ஜோசப் செபாஸ்டியன்

**ஜோசப் செபாஸ்டியன்** (பிறப்பு: சூலை 9 1954) மலேசியாவில் எழுத்தாளர்களுள் ஒருவராவார். மாங்குடி மன்னாரு எனும் புனைப்பெயரில் எழுதிவரும் இவர் ஒரு வர்த்தகரும், செராஸ் வாசகர் வட்டத்தின் தலைவருமாவார்.
# ஜோசப் செபாஸ்டியன்

## எழுத்துத் துறை ஈடுபாடு

1985 தொடக்கம் இவர் மலேசியா தமிழ் இலக்கியத்துறையில் ஈடுபாடு கொண்டவர். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் ஜோசப் செபாஸ்டியன் பக்கம்
# பிரேட்டா

**பிரேட்டா** (biretta) என்பது, மூன்று அல்லது நான்கு உச்சிகள் அல்லது "முகடு"களைக் கொண்ட சதுர வடிவான தொப்பி. சில தொப்பிகளில் உச்சியில் பந்து போன்ற குஞ்சம் ஒன்று பொருத்தப்பட்டு இருப்பது உண்டு. மூன்று உச்சிகளைக் கொண்ட பிரேட்டாக்களை ரோமன் கத்தோலிக்கக் குருமார்களும், சில ஆங்கிலிக்க, லூத்தேரன் குருமார்களும் அணிவர். நான்கு உச்சிகளைக் கொண்ட தொப்பி கத்தோலிக்க சமயப் பல்கலைக்கழகங்களில் முனைவர் பட்டம் பெறுபவர்கள் அணியும் கல்விசார்ந்த உடையின் ஒரு பகுதியாக அணியப்படுகிறது. சனல் தீவுகள் போன்ற சில நாடுகளில் வழக்கறிஞர்களும் பிரேட்டாக்களை நீதிமன்றங்களில் அணிவதுண்டு.  
பிரேட்டாக்களின் தோற்றம் குறித்துத் தெளிவான தகவல்கள் கிடையா. 10 ஆம் நூற்றாண்டில் இது பற்றிய குறிப்புகள் காணப்படுகின்றன. மத்திய காலத்தில் பயன்பாட்டில் இருந்த மென்மையானதும், சதுரமானதுமான கல்வி சார்ந்த தொப்பியில் இருந்து இது வளர்சியடைந்து இருக்கலாம் என்பது ஒரு கருத்து. 1311 ஆம் ஆண்டின் பேர்காமோ ஆலோசனைக் குழுக் கூட்டத்தின் பின்னர் குருமார்கள் பிரேட்டாவை அணியவேண்டும் என்ற ஆணை பிறப்பிக்கப்பட்ட பின்னரே இது சமயத் தொடர்பான உடைகளில் பரவலாகப் பயன்படத் தொடங்கியது. இத்தொப்பிகள் சிலவற்றில் காணப்படும் குஞ்சம் பிற்காலத்திலேயே சேர்க்கப்பட்டது. தொடக்ககாலப் பிரேட்டாக்களில் குஞ்சம் இருக்கவில்லை.
# பிரேட்டா

## வழிபாடு தொடர்பான பிரேட்டா

கர்தினல்கள் முதல் குருமார்கள், குருத்துவ மாணவர்கள் உட்பட எல்லாத் தரங்களிலும் உள்ள குருமார்கள் பிரேட்டாவை அணிவர். கர்தினல்கள் அணியும் பிரேட்டா குங்கும நிறம் கொண்டபட்டுத் துணியால் ஆனது. இரண்டாவது வத்திக்கான் அவைக் கூட்டத்தின் பின்னர், வழமையாக கர்தினல்களுக்கு வழங்கப்படும் *கலேரோ* என்னும் தலையணிக்குப் பதிலாக பிரேட்டோ வழங்கும் மரபு ஏற்பட்டது. மேற்றிராணிமார்கள் அணியும் பிரேட்டா சிவப்புக் கலந்த இளஞ்சிவப்பு நிறமானது. மாணவக் குருமார் உட்பட்ட பிற தரங்களில் உள்ள குருமார்கள் கறுப்பு நிற பிரேட்டாக்களை அணிவர். பாப்பாண்டவர்கள் பிரேட்டாவைப் பயன்படுத்துவது இல்லை. பதினாறாவது பாப்பாண்டவர் பெனடிக்ட் கமௌரோ என்னும் பழையகாலத் தலையணியை மீண்டும் அறிமுகப்படுத்தியதில் இருந்து அதுவே பாப்பாண்டவர்களுக்கு உரிய தலையணியாக இருந்து வருகிறது.  
கர்தினல்களின் பிரேட்டாக்களில் குஞ்சம் இருப்பதில்லை. ஊதா நிறக் குஞ்சம் கொண்ட பிரேட்டாக்கள் மேற்றிராணிமாருக்கு உரியவை. வத்திக்கானில் குருமாருக்குள் உயர்ந்த தரத்தில் உள்ளவர்கள் (prelates) சிவப்புக் கொஞ்சம் கொண்ட கறுப்புத் தொப்பியை அணிவர். மறை மாவட்டக் குருமார் அணியும் பிரேட்டாவில் கறுப்புக் குஞ்சம் இருக்கலாம் அல்லது இல்லாமலும் இருப்பதுண்டு. குருத்துவ மாணவர்கள் குஞ்சம் இல்லாத பிடேட்டாக்களை அணிவதற்கே உரித்துடையவர்கள், எனினும் இதற்கு முறைப்படியான விதிகள் எதுவும் இல்லை. பெனடிக்டியர், பிரான்சிசுக்கியர், டொமினிக்கியர்களைப் போல் மடங்களைச் சார்ந்த குருமாரும், சந்நியாசிகளாக இருப்பவர்களும் தமக்கே உரித்தான வழக்கங்களைக் கொண்டிருப்பதுடன், பிரேட்டாக்களை அவர்கள் அணிவது இல்லை. எனினும், பிரிமொன்ட்ரி ஒழுங்கைச் (Order of Prémontré) சேர்ந்த குருமார்களில் சிலர் வெண்ணிறப் பிரேட்டாக்களை அணிவது உண்டு. யேசு சபையினர் போன்ற மறுமலர்ச்சிக் காலத்துக்குப் பிந்திய கிறித்தவ ஒழுங்குகள் சிலவற்றைச் சேர்ந்த குருமார்களிற் சில தரத்தினர் பொதுவாகக் குஞ்சம் இல்லாத கருநிறப் பிரேட்டாக்களை அணிகின்றனர்.  
இரண்டாவது வத்திக்கான் உலகக் கிறித்தவ அவை அமர்வுக்குப் பின்னர் குருமார்களுடைய உடைகள் தொடர்பான விதி முறைகளில் ஏற்பட்ட மாற்றங்களினால் பிரேட்டாவின் பயன்பாடு ஒழிந்துவிடவில்லை. வழிபாட்டில் இருக்கும்போது அணியும் சரியான தலையணியாக இது இன்றும் பயன்பட்டு வருகிறது. எனினும், இதை விரும்பினால் மட்டும் அணியும் வகையில் மாற்றம் செய்துள்ளனர். கர்தினால்களும், மேற்றிராணிமாரும் இதைப் பயன்படுத்தி வந்தாலும், குருமார்கள் இதனைக் குறைவாகவே பயன்படுத்தி வருகின்றனர். சில குருமார்கள், திறந்த வெளியில் இடம்பெறும் இறந்தவர்களை அடக்கம் செய்தல், ஊர்வலங்கள், கூட்டு வழிபாடுகள் போன்றவற்றின் போது பிரேட்டாக்களை அணிகின்றனர்.
# பிரேட்டா

## கல்விசார்ந்த பிரேட்டா

ஐரோப்பாவில் மத்தியகாலப் பல்கலைக் கழகங்களில் புதிய மாணவர்களுக்கு முதுநிலை, முனைவர் பட்டங்களை வழங்கும் நிகழ்வின் ஒரு பகுதியாக *பிரெட்டேசியோ* எனப்படும் பிரேட்டா அணிவிப்பதும் இடம்பெறும். இது பட்டம் பெறுபவரின் தகைமைக்குச் சான்றாக அடையாளப் புத்தகம் வழங்குவதுடன் இடம்பெறும். இதற்குப் பயன்பட்ட நான்கு மூலைகள் கொண்ட பிரேட்டா சமயத் தேவைகளுக்கு ஆனவையல்ல. கல்விசார்ந்த பிரேட்டாக்கள், ஐரோப்பாவிலும், பிரித்தானியத் தீவுகளிலும் பல்வேறு பாணிகளைச் சேர்ந்த கல்விசார் பிரேட்டாக்களாக வளர்ச்சியடைந்தன. இன்று சில மதஞ்சாராத பல்கலைக்கழகங்களில் கல்விசார் தலையணிகள் உண்மையான பிரேட்டாக்களாக இல்லாவிட்டாலும் கூட அவற்றையும் பிரேட்டாக்கள் எனவே அழைக்கின்றனர்.  
கிறித்தவ மதத் தொடர்பான பல்கலைக்கழகங்களில் முனைவர் பட்டத்தைப் பெறுபவர்களுக்கு, அத்தகுதிக்கான முக்கிய அடையாளமாக இருப்பது நான்கு உச்சிகளைக் கொண்ட பிரேட்டாவே. தொடக்க நிகழ்வுகளிலும், பிற கல்வித் தொடர்புடைய நிகழ்வுகளிலும், கிறித்தவ சமயப் பல்கலைக் கழகங்களையும், பாடப் பிரிவுகளையும் சேர்ந்த முனைவர்கள், முனைவர் பட்டத்துக்குரிய பிரேட்டாக்களை அணியும் உரிமை கொண்டவர்கள்.
# உலக கிறித்தவ தமிழ் மாநாடுகள்

**உலக கிறித்தவ தமிழ் மாநாடுகள்** என்பது உலக கிறித்தவ தமிழ்ப் பேரவையால் ஒழுங்குசெய்யப்படும் மாநாடுகள் ஆகும். இந்த மாநாடுகள் கிறித்தவ தமிழ் இலக்கியங்கள் மேம்படுத்தல், ஆராய்தல், கிறித்தவ சமய வழிபாட்டில் தமிழ்ப் பயன்பாட்டை ஊக்குவித்தல், கிறித்தவ தமிழ் ஆக்கர்களை ஒருங்கிணைத்தல் போன்ற நோக்கங்களை கொண்டுள்ளன.
# உலக கிறித்தவ தமிழ் மாநாடுகள்

## மாநாடுகள்

- 1981 - திருச்சி
- நியூயார்க்
- சென்னை
- சென்னை
- 1996 - நியூயார்க்
- 2010 - திருச்சி
# உலக சைவ மாநாடுகள்

**உலக சைவ மாநாடுகள்** எனப்படுபவை உலக சைவப் பேரவையினால் இரண்டாண்டுகளுக்கு ஒரு முறை நடத்தப்படும் மாநாடுகள் ஆகும்.  
இந்த மாநாடுகள் தமிழ்வழி வழிபாடு, திருமுறை வாழிபாடு, பண்ணிசை ஆகியவற்றை ஊக்குவிக்கின்றன.
# உலக சைவ மாநாடுகள்

## மாநாடுகள்

1. 1985 - ஐக்கிய இராச்சியம் - இலண்டன்
1. சிங்கப்பூர்
1. பிரான்சு
1. இலங்கை
1. தென்னாப்பிரிக்கா
1. இந்தியா - தஞ்சை
1. கனடா
1. மொரிசியசு
1. மலேசியா
1. அசுத்திரேலியா
1. சுவிட்சர்லாந்து
1. 2010 - இந்தியா - சிதம்பரம்
# திருச்சபை வரலாற்றின் நவீன காலம்: கி.பி. 19ஆம் நூற்றாண்டு

## திருச்சபை வரலாற்றின் கால கட்டங்கள்

கத்தோலிக்க திருச்சபையின் வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:  
- திருச்சபை உருவாதல்: கிறிஸ்து பிறப்பு முதல் கி.பி. 33 வரை
- திருச்சபையின் தொடக்க காலம்: கி.பி. 34-312
- திருச்சபையின் தொடக்க காலம்: கி.பி. 313-476
- திருச்சபை வரலாற்றின் நடுக் காலம்: கி.பி. 477-799
- திருச்சபை வரலாற்றின் நடுக் காலம்: கி.பி. 800-1453
- திருச்சபை வரலாற்றின் நடுக் காலம்: கி.பி. 1454-1600
- திருச்சபை வரலாற்றின் நவீன காலம்: கி.பி. 1600-1800
- திருச்சபை வரலாற்றின் நவீன காலம்: கி.பி. 19ஆம் நூற்றாண்டு
- திருச்சபை வரலாற்றின் தற்காலம்: கி.பி. 20ஆம் நூற்றாண்டு
- திருச்சபை வரலாற்றின் தற்காலம்: கி.பி. 21ஆம் நூற்றாண்டு
# பண்டைத் தமிழ நாகரிகமும் பண்பாடும் (நூல்)

மொழி ஞாயிறு தேவநேயப் பாவாணரால் எழுதி வெளியிடப்பட்ட நூல் **பண்டைத் தமிழ்**  
**நாகரிகமும் பண்பாடும்** ஆகும். 1966இல் பதிப்பிடப்பட்ட இந்நூல் 240 பக்கங்களை உள்ளடக்கியதாகும். இதில் தமிழர் நாகரிகம் மொழி, துப்புரவு, ஊன், உடை, அணி, உறையுள், ஊர்தியும் போக்குவரத்தும், வாழ்க்கைவகை, சமயவொழுக்கம், தொழில்கள், வாணிகம், அரசியல், கல்வி, அறிவியல்கள் ஆகியனவாக வகைப்படுத்திக் கூறப்படுகிறது. பண்பாடு மக்களைக் கொண்டு, பொது, அந்தணர் பண்பாடு, அரசர் பண்பாடு, வணிகர் பண்பாடு, வேளாளர் பண்பாடு, பிறவகுப்பார் பண்பாடு, கள்வர் பண்பாடு, பெண்டிர் பண்பாடு எனப் பிரித்துச் சொல்லப்படுகின்றது.
# பண்டைத் தமிழ நாகரிகமும் பண்பாடும் (நூல்)

## முன்னுரை

### நாகரிகம் சொற்பிறப்பு

நகர்+அகம் என்பது புணர்ந்து நகரகம் ஆகிப் பின் திரிந்து நகரிகம் என்றாகி அதன் பின்னர் நாகரிகம் என்று திரியும். மாந்தர் முதன்முதலில் நகர நிலையிலேயே நாகரிகம் அடைந்தமையால் நாகரிகப் பெயர் அதனின்றே தோன்றியது.
# பண்டைத் தமிழ நாகரிகமும் பண்பாடும் (நூல்)

## முன்னுரை

### பண்பாடு சொற்பிறப்பு

பண்படுதல் என்றால் சீர்படுத்தல் அல்லது திருத்தல் எனப்பொருள் படும். நிலத்தைப் பண்படுத்தல் என்றால் நிலத்தை பயிர்செய்யத்தக்கவாறு சீர்படுத்தலாம். ஆகவே மனிதர் பண்படுவது பண்பாடு ஆகும்.
ஆகவே தமிழில் பண்பு என்பது ஒருவரில் காணப்படும் பண்படுத்தப்பட்ட நல்ல தன்மைகளையும், இயல்பு என்பது இயற்கையாகவே காணப்படுவனவற்றினையும் குறிக்கும்.
# பண்டைத் தமிழ நாகரிகமும் பண்பாடும் (நூல்)

## முன்னுரை

### நாகரிகத்திற்கும் பண்பாட்டுக்கும் வேறுபாடு

பாவாணர் திருந்திய வாழ்க்கை பண்பாடு என்றும் அதாவது "உள்ளத்திற்குப் புறம்பான உணவு, உடை, உறையுள் முதலியவற்றின் செம்மை" நாகரிகம் என்றும், திருந்திய ஒழுக்கம் அதாவது "உள்ளத்தின் செம்மை" பண்பாடு எனவும் குறிப்பிடுகிறார்.  
முன்னுரையில் மேலதிகமாக இந்திய நாகரிகம் தமிழரதே ஆதல் பற்றியும், இந்திய நாகரிகம் ஆரியரதே எனக் காட்டக் கையாளப்படும் வழிகள் பற்றியும், குமரிக்கண்ட இடப்பெயரும் மூவேந்தர் குடிப்பெயரும் ஆகியன பற்றியும் கூறப்படுகிறன.
# சைவமரபு பாதுகாப்பு மாநாடு 2010

**சைவமரபு பாதுகாப்பு மாநாடு 2010 ** என்பது தஞ்சையில் நடைபெற்ற ஒரு சைவ சமய மாநாடு ஆகும். தமிழ்ப் பற்று என்ற பெயரில் வேதாகம நிந்தனை செய்வதைத் தடுக்கவும், தொன்மையான சைவ மரபினைப் பாதுகாக்கவும், சைவ சமய நூல்களைத் தகுந்த முறையில் போற்றவும், சைவப் பெருமக்களிடையே விழிப்புணர்ச்சியை ஏற்படுத்தவும் இந்த மாநாட்டைச் சைவநெறி வளர்ச்சிக் கழகம் ஏற்பாடு செய்தது.இம்மாநாட்டிற்கு சுவாமி தயானந்த சரசுவதி சிறப்பு அழைப்பாளராக அழைக்கப்பட்டிருந்தார்.